title: 2009/302/ES: Sklep Sveta z dne 21. maja 2008 o podpisu in začasni uporabi Sporazuma med Evropsko skupnostjo in Islamsko republiko Pakistan o nekaterih vidikih zračnih prevozov

text:
               31.3.2009

               SL

               Uradni list Evropske unije

               L 84/33

         SKLEP SVETA
   z dne 21. maja 2008
   o podpisu in začasni uporabi Sporazuma med Evropsko skupnostjo in Islamsko republiko Pakistan o nekaterih vidikih zračnih prevozov
   (2009/302/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 80(2) v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Svet je 5. junija 2003 pooblastil Komisijo, da začne pogajanja s tretjimi državami o zamenjavi nekaterih določb v obstoječih dvostranskih sporazumih s sporazumom Skupnosti.

               (2)

               Komisija je v imenu Skupnosti na pogajanjih s Pakistanom dosegla sporazum o nekaterih vidikih zračnih prevozov v skladu z mehanizmi in smernicami iz Priloge k Sklepu Sveta z dne 5. junija 2003 o pooblastitvi Komisije za pogajanja s tretjimi državami o nadomestitvi nekaterih določb v obstoječih dvostranskih sporazumih s sporazumom Skupnosti.

               (3)

               Sporazum, ki ga je Komisija dosegla s pogajanji, bi bilo treba podpisati in začasno uporabljati s pridržkom njegove morebitne poznejše sklenitve –

         SKLENIL:
   Člen 1
   Podpis Sporazuma med Evropsko skupnostjo in Islamsko republiko Pakistan o nekaterih vidikih zračnih prevozov se odobri v imenu Skupnosti s pridržkom sklepa Sveta o sklenitvi navedenega sporazuma.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da v imenu Skupnosti podpišejo Sporazum, s pridržkom njegove sklenitve.
   Člen 3
   Do začetka veljavnosti se Sporazum uporablja začasno od prvega dne prvega meseca po datumu, ko se podpisnice medsebojno uradno obvestijo o dokončanju postopkov, potrebnih v ta namen.
   Člen 4
   Predsednik Sveta je pooblaščen za uradno obvestilo, določeno v členu 8(2) Sporazuma.

      V Bruslju, 21. maja 2008

            Za Svet

            Predsednik

         M. ZVER

    ---documentbreak---

               31.3.2009

               SL

               Uradni list Evropske unije

               L 84/34

         SPORAZUM
   med Evropsko skupnostjo in Islamsko republiko Pakistan o nekaterih vidikih zračnih prevozov
   EVROPSKA SKUPNOST
   na eni strani in
   ISLAMSKA REPUBLIKA PAKISTAN (v nadaljnjem besedilu „Pakistan“)
   na drugi strani
   (v nadaljnjem besedilu „pogodbenici“) STA SE –
   OB UGOTOVITVI, da je treba nekatere določbe v dvostranskih sporazumih o zračnih prevozih med več državami članicami Evropske skupnosti in Islamsko republiko Pakistan uskladiti z zakonodajo Skupnosti,
   OB UGOTOVITVI, da ima Evropska skupnost izključno pristojnost v zvezi z več vidiki, ki so lahko vključeni v dvostranske sporazume o zračnih prevozih med državami članicami Evropske skupnosti in tretjimi državami,
   OB UGOTOVITVI, da imajo po zakonodaji Evropske skupnosti letalski prevozniki Skupnosti s sedežem v državi članici pravico do nediskriminatornega dostopa do zračnih poti med navedeno državo članico in tretjimi državami,
   OB UPOŠTEVANJU sporazumov med Evropsko skupnostjo in štirimi evropskimi državami, naštetimi v Prilogi III, ki državljanom teh držav omogočajo, da pridobijo lastništvo v letalskih prevoznikih, ki so licencirani v skladu z zakonodajo Evropske skupnosti,
   OB PRIZNAVANJU, da morajo biti vsa vprašanja v zvezi z dvostranskimi sporazumi o zračnem prevozu med državami članicami Evropske skupnosti in Islamsko republiko Pakistan v skladu z zakonodajo podpisnic, da se zagotovi trdna pravna podlaga za zračni promet med Evropsko skupnostjo in Islamsko republiko Pakistan ter da se ohrani stalnost takega zračnega prevoza,
   OB UGOTOVITVI, da ta sporazum ne vpliva nujno na določbe dvostranskih sporazumov o zračnem prevozu med državami članicami Evropske skupnosti in Islamsko republiko Pakistan, ki niso neskladne s pravnim redom Evropske skupnosti in pakistanskim pravnim redom,
   OB PRIZNAVANJU, da določbe dvostranskih sporazumov o zračnih prevozih, sklenjenih med državami članicami Evropske skupnosti in Islamsko republiko Pakistan, ki (i) zahtevajo ali spodbujajo sklepanje sporazumov med podjetji, sklepe podjetniških združenj ali usklajena ravnanja, ki preprečujejo, izkrivljajo ali omejujejo konkurenco med letalskimi prevozniki na ustreznih zračnih poteh; ali (ii) krepijo učinke takih sporazumov, sklepov ali usklajenih ravnanj; ali (iii) prenašajo na letalske prevoznike ali druge zasebne gospodarske operatorje odgovornost za sprejemanje ukrepov, ki preprečujejo, izkrivljajo ali omejujejo konkurenco med letalskimi prevozniki na ustreznih zračnih poteh, lahko onemogočijo učinkovito izvajanje pravil o konkurenci, ki se uporabljajo za podjetja,
   OB UGOTOVITVI, da Evropska skupnost in Islamska republika Pakistan v okviru tega sporazuma ne nameravata povečati skupnega obsega zračnega prometa med Evropsko skupnostjo in Islamsko republiko Pakistan, vplivati na ravnotežje med letalskimi prevozniki Skupnosti in letalskimi prevozniki Islamske republike Pakistan ali spremeniti določbe obstoječih dvostranskih sporazumov o zračnem prometu v zvezi s prometnimi pravicami –
   DOGOVORILI O NASLEDNJEM:
   Člen 1
   Splošne določbe
   1.   V tem sporazumu „države članice“ pomenijo države članice Evropske skupnosti.
   2.   Sklicevanja v posameznih sporazumih iz Priloge I na državljane države članice, ki je pogodbenica navedenega sporazuma, se razumejo kot sklicevanja na državljane držav članic Evropske skupnosti.
   3.   Sklicevanja v posameznih sporazumih iz Priloge I na letalske prevoznike ali letalske družbe države članice, ki je pogodbenica navedenega sporazuma, se razumejo kot sklicevanje na letalske prevoznike, ki jih določi navedena država članica.
   Člen 2
   Določitev s strani države članice
   1.   Določbe iz odstavkov 2 in 3 tega člena prevladajo nad ustreznimi določbami členov iz Priloge II(a) in (b) o določitvi letalskega prevoznika s strani zadevne države članice, njegovih pooblastilih in dovoljenjih, ki jih prizna Islamska republika Pakistan, in zavrnitvi, preklicu, začasnem odvzemu ali omejitvi pooblastil ali dovoljenj letalskega prevoznika.
   2.   Ob prejemu določitve s strani države članice Evropske skupnosti Islamska republika Pakistan prizna ustrezna pooblastila in dovoljenja z najmanjšo postopkovno zamudo, pod pogojem, da:

               (i)

               ima letalski prevoznik sedež v skladu s Pogodbo o ustanovitvi Evropske skupnosti na ozemlju države članice, ki ga je določila, in ima veljavno operativno licenco, ki mu jo je dodelila država članica v skladu z zakonodajo Evropske skupnosti, ter

               (ii)

               država članica, ki je pristojna za izdajo spričevala letalskega prevoznika, izvaja in vzdržuje učinkovit predpisani nadzor letalskega prevoznika in je v določitvi ustrezni letalski organ jasno opredeljen, in

               (iii)

               je letalski prevoznik neposredno v lasti ali je njegov večinski lastnik država članica in/ali državljanov držav članic in/ali drugih držav iz Priloge III in/ali državljanov teh drugih držav, in da imajo te države in/ali ti državljani učinkovit nadzor, ter

               (iv)

               ima letalski prevoznik glavno poslovodno enoto na ozemlju države članice, ki mu je podelila operativno licenco.

         3.   Islamska republika Pakistan lahko zavrne, prekliče, začasno odvzame ali omeji pooblastila ali dovoljenja letalskega prevoznika, ki ga določi država članica, če:

               (i)

               letalski prevoznik nima sedeža v skladu s Pogodbo o ustanovitvi Evropske skupnosti na ozemlju države članice, ki ga je določila, ali nima veljavne operativne licence države članice v skladu z zakonodajo Evropske skupnosti, ali

               (ii)

               država članica, ki je pristojna za izdajo spričevala letalskega prevoznika, ne izvaja ali ne vzdržuje učinkovitega predpisanega nadzora letalskega prevoznika ali ustrezni letalski organ v določitvi ni jasno opredeljen, ali

               (iii)

               letalski prevoznik ni v neposredni ali večinski lasti in ni pod učinkovitim nadzorom držav članic in/ali državljanov držav članic in/ali drugih držav iz Priloge III in/ali državljanov teh drugih držav ali

               (iv)

               letalski prevoznik nima glavne poslovodne enote na ozemlju države članice, ki mu je podelila operativno licenco, ali

               (v)

               letalski prevoznik že ima dovoljenje za poslovanje v skladu z dvostranskim sporazumom med Islamsko republiko Pakistan in drugo državo članico ter bi se z uveljavljanjem prometnih pravic v skladu s tem sporazumom na progi, ki vključuje točko v tej drugi državi članici, izognil omejitvam v zvezi s prometnimi pravicami, ki jih določa drugi sporazum, alir

               (vi)

               ima določeni letalski prevoznik spričevalo letalskega prevoznika in operativno licenco, ki ju je izdala država članica, s katero Islamska republika Pakistan nima sklenjenega dvostranskega sporazuma o zračnih prevozih, ta država članica pa ni priznala prometnih pravic ali z njimi povezanih trgovinskih priložnosti prevozniku z licenco, ki jo je izdala Islamska republika Pakistan.

         4.   Pri uveljavljanju svoje pravice v skladu z odstavkom 3 Islamska republika Pakistan ne diskriminira med letalskimi prevozniki Skupnosti na podlagi državne pripadnosti, če so izpolnjene zgoraj navedene zahteve.
   Člen 3
   Varnost
   1.   Določbe iz odstavka 2 tega člena dopolnjujejo ustrezne določbe členov iz Priloge II(c).
   2.   Kjer država članica določi letalskega prevoznika, katerega predpisani nadzor izvaja in vzdržuje druga država članica, se pravice Islamske republike Pakistan v okviru varnostnih predpisov iz sporazuma med državo članico, ki je določila letalskega prevoznika, in Islamsko republiko Pakistan uporabljajo na enak način za to državo članico tudi pri njenem sprejemanju, izvajanju ali ohranitvi varnostnih standardov in v zvezi z operativno licenco navedenega letalskega prevoznika.
   Člen 4
   Tarife za promet znotraj Evropske skupnosti
   1.   Določbe iz odstavka 2 tega člena dopolnjujejo ustrezne določbe členov iz Priloge II(d).
   2.   Za tarife, ki jih zaračunajo letalski prevozniki, ki jih določi Islamska republika Pakistan v skladu s sporazumom iz Priloge I, ki vsebuje določbo iz Priloge II(d), za prevoz, ki se v celoti opravi znotraj Evropske skupnosti, se uporablja zakonodaja Evropske skupnosti. Zakonodaja Evropske skupnosti se uporablja nediskriminatorno.
   Člen 5
   Skladnost s pravili o konkurenci
   1.   Ne glede na kakršne koli druge nasprotne določbe nobena določba v sporazumih iz Priloge I (i) ne spodbuja sklepanja sporazumov med podjetji, sklepov podjetniških združenj ali usklajenih ravnanj, ki preprečujejo, izkrivljajo ali omejujejo konkurenco, ali (ii) ne krepijo učinkov takih sporazumov, sklepov ali usklajenih ravnanj ali (iii) ne prenašajo na druge zasebne gospodarske operatorje odgovornosti za sprejetje ukrepov, ki preprečujejo, izkrivljajo ali omejujejo konkurenco.
   2.   Določbe v sporazumih iz Priloge I, ki niso skladne z odstavkom 1 tega člena, se ne uporabljajo.
   Člen 6
   Priloge k Sporazumu
   Priloge k temu sporazumu so sestavni del sporazuma.
   Člen 7
   Revizija ali sprememba
   Podpisnici lahko ta sporazum kadar koli sporazumno revidirata ali spremenita. Vsaka pogodbenica lahko kadar koli zahteva posvetovanje za sporazumno revidiranje ali spreminjanje tega sporazuma, druga pogodbenica pa na takšen zahtevek odgovori najpozneje 60 (šestdeset) dni po vložitvi zahtevka za posvetovanje.
   Člen 8
   Začetek veljavnosti in začasna uporaba
   1.   Ta sporazum začne veljati z dnem, ko se pogodbenici medsebojno pisno uradno obvestita, da so bili zaključeni notranji postopki, potrebni za začetek veljavnosti sporazuma.
   2.   Ne glede na odstavek 1 se pogodbenici strinjata, da se ta sporazum začne začasno uporabljati s prvim dnem v mesecu, ki sledi dnevu, ko se pogodbenici medsebojno uradno obvestita o zaključku postopkov, potrebnih za ta namen.
   3.   Sporazumi in drugi dogovori med državami članicami in Islamsko republiko Pakistan, ki na dan podpisa tega sporazuma še niso začeli veljati in se začasno ne uporabljajo, so našteti v Prilogi I(b). Ta sporazum se za vse take sporazume in dogovore uporablja od začetka njihove veljavnosti ali začasne uporabe.
   Člen 9
   Prenehanje veljavnosti
   1.   V primeru prenehanja veljavnosti sporazuma iz Priloge I, istočasno prenehajo veljati tudi vse določbe tega sporazuma, ki so povezane z zadevnim sporazumom iz Priloge I.
   2.   V primeru prenehanja veljavnosti vseh sporazumov iz Priloge I, istočasno preneha veljati tudi ta sporazum.

      V POTRDITEV NAVEDENEGA so spodaj podpisani pooblaščenci, ki so bili v ta namen ustrezno pooblaščeni, podpisali ta sporazum
      V Bruslju, dne štiriindvajsetega februarja leta dva tisoč devet, sestavljeno v dveh izvirnikih v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Ислямска република Пакистан
         Por la República Islámica de Pakistán
         Za Pákistánskou islámskou republiku
         For Den Islamiske Republik Pakistan
         Für die Islamische Republik Pakistan
         Pakistani Islamivabariigi nimel
         Για την Ισλαμική Δημοκρατία του Πακιστάν
         For the Islamic Republic of Pakistan
         Pour la République islamique du Pakistan
         Per la Repubblica islamica del Pakistan
         Pakistānas Islāma Republikas vārdā
         Pakistano Islamo Respublikos vardu
         A Pakisztáni Iszlám Köztársaság részéről
         Għar-Repubblika Iżlamika tal-Pakistan
         Voor de Islamitische Republiek Pakistan
         W imieniu Islamskiej Republiki Pakistanu
         Pela República Islâmica do Paquistão
         Pentru Republica Islamică Pakistan
         Za Pakistanskú islamskú republiku
         Za Islamsko republiko Pakistan
         Pakistanin islamilaisen tasavallan puolesta
         För Islamiska republiken Pakistan

   PRILOGA I
   Začasni seznam sporazumov iz člena 1 tega sporazuma

               (a)

               Sporazumi o zračnem prometu med Islamsko republiko Pakistan in državami članicami Evropske skupnosti, ki so bili na dan podpisa tega sporazuma sklenjeni, podpisani in/ali so se začasno uporabljali:

                           —

                           Sporazum o zračnem prometu med Zvezno vlado Republike Avstrije in Vlado Islamske republike Pakistan, podpisan v Rawalpindiju 28. maja 1971, v besedilu Priloge II „Sporazum med Pakistanom in Avstrijo“;
                           zadnjič spremenjen z Memorandumom o soglasju, podpisanim v Islamabadu 27. septembra 2006, v besedilu Priloge II „Memorandum o soglasju med Pakistanom in Avstrijo“,

                           —

                           Sporazum o zračnem prometu med Vlado Ljudske republike Bolgarije in Vlado Islamske republike Pakistan, podpisan v Islamabadu 22. oktobra 1969, v besedilu Priloge II „Sporazum med Pakistanom in Bolgarijo“,

                           —

                           Sporazum o zračnem prometu med Vlado Češkoslovaške socialistične republike in Vlado Islamske republike Pakistan, podpisan v Pragi 2. septembra 1969, v besedilu Priloge II „Sporazum med Pakistanom in Češko“,

                           —

                           osnutek Sporazuma o zračnem prometu med Vlado Kraljevine Danske in Vlado Islamske republike Pakistan, parafiran v Oslu 23. marca 1999, v besedilu Priloge II „osnutek Sporazuma med Pakistanom in Dansko“;
                           dopolnjen z Memorandumom o soglasju med skandinavskimi državami in Pakistanom, parafiranim v Oslu 23. marca 1999,

                           —

                           Sporazum o zračnem prometu med Vlado Republike Francije in vlado Pakistana, podpisan v Karačiju 31. julija 1950, v besedilu Priloge II „Sporazum med Pakistanom in Francijo“;
                           spremenjen z izmenjavo not z dne 29. avgusta ter 20. in 31. oktobra 1960;
                           spremenjen z izmenjavo not z dne 2. in 9. julija 1974,

                           —

                           Sporazum o zračnem prometu med Zvezno republiko Nemčijo in Pakistanom, podpisan v Bonnu 20. julija 1960, v besedilu Priloge II „Sporazum med Pakistanom in Nemčijo“;
                           upoštevati skupaj s Potrjenim zapisnikom, podpisanim v Bonnu 12. novembra 1998,

                           —

                           Sporazum o zračnem prometu med Vlado Helenske republike in Vlado Islamske republike Pakistan, podpisan v Atenah 15. novembra 2005, v besedilu Priloge II „Sporazum med Pakistanom in Grčijo“,

                           —

                           Sporazum o zračnem prometu med Vlado Ljudske republike Madžarske in Vlado Islamske republike Pakistan, podpisan v Budimpešti 11. maja 1977, v besedilu Priloge II „Sporazum med Pakistanom in Madžarsko“,

                           —

                           Sporazum o zračnem prometu med Vlado Republike Italije in Vlado Islamske republike Pakistan, podpisan v Rimu 5. oktobra 1957, v besedilu Priloge II „Sporazum med Pakistanom in Italijo“;
                           spremenjen z Memorandumom o soglasju, podpisanim v Rimu 16. januarja 1974;
                           nazadnje spremenjen z Memorandumom o soglasju, podpisanim v Rimu 24. marca 2004,

                           —

                           Sporazum o zračnem prometu med Vlado Republike Malte in Vlado Islamske republike Pakistan, podpisan v Valetti 25. aprila 1975, v besedilu Priloge II „Sporazum med Pakistanom in Malto“,

                           —

                           Sporazum o zračnem prometu med Vlado Kraljevine Nizozemske in vlado Pakistana, podpisan v Karačiju 17. julija 1952;
                           spremenjen s Potrjenim zapisnikom, podpisanim v Haagu 27. aprila 1995;
                           spremenjen s Potrjenim zapisnikom, podpisanim v Haagu 28. junija 1995;
                           spremenjen z Memorandumom o soglasju, podpisanim v Bhurbanu 16. novembra 1995,

                           —

                           osnutek Sporazuma o zračnem prometu med Vlado Kraljevine Nizozemske in vlado Pakistana, podpisan v Bhurbanu 16. novembra 1995, v besedilu Priloge II „osnutek Sporazuma med Pakistanom in Nizozemsko“;
                           spremenjen s Potrjenim zapisnikom, podpisanim v Haagu 25. marca 1997;
                           nazadnje spremenjen z Zaupnim memorandumom o soglasju, podpisanim v Karačiju 28. novembra 1998,

                           —

                           Sporazum o zračnem prometu med Vlado Ljudske republike Poljske in Vlado Islamske republike Pakistan, podpisan v Rawalpindiju 30. oktobra 1970, v besedilu Priloge II „Sporazum med Pakistanom in Poljsko“,

                           —

                           Sporazum o zračnem prometu med Vlado Islamske republike Pakistan in vlado Portugalske, podpisan v Karačiju 7. junija 1958, v besedilu Priloge II „Sporazum med Pakistanom in Portugalsko“,

                           —

                           Sporazum o zračnem prometu med Vlado Islamske republike Pakistan in Vlado Kraljevine Španije, podpisan v Madridu 19. junija 1979, v besedilu Priloge II „Sporazum med Pakistanom in Španijo“;
                           spremenjen z izmenjavo not z dne 20. julija in 29. julija 1988,

                           —

                           Sporazum o zračnem prometu med Vlado Socialistične republike Romunije in Vlado Islamske republike Pakistan, podpisan v Rawalpindiju 9. januarja 1973, v besedilu Priloge II „Sporazum med Pakistanom in Romunijo“,

                           —

                           osnutek Sporazuma o zračnem prometu med Vlado Kraljevine Švedske in Vlado Islamske republike Pakistan, podpisan v Oslu 23. marca 1999, v besedilu Priloge II „osnutek Sporazuma med Pakistanom in Švedsko“;
                           dopolnjen z Memorandumom o soglasju med skandinavskimi državami in Pakistanom, podpisanim v Oslu 23. marca 1999,

                           —

                           Sporazum o zračnem prometu med Vlado Združenega kraljestva Velike Britanije in Severne Irske ter Vlado Islamske republike Pakistan, podpisan v Karačiju 14. septembra 1999, v besedilu Priloge II „Sporazum med Pakistanom in Združenim kraljestvom“;
                           spremenjen z Memorandumom o soglasju, podpisanim v Londonu 9. februarja 2000.

               (b)

               Sporazumi o zračnem prometu in drugi dogovori, ki so jih parafirale ali podpisale Islamska republika Pakistan in države članice Evropske skupnosti ter na dan podpisa tega sporazuma še niso začeli veljati in se začasno ne uporabljajo:

                           —

                           Sporazum o zračnem prometu med Vlado Islamske republike Pakistan in Vlado Velikega vojvodstva Luksemburg, parafiran v Karačiju 14. oktobra 1997, v besedilu Priloge II „Sporazum med Pakistanom in Luksemburgom“;
                           dopolnjen z Memorandumom o soglasju, podpisanim v Karačiju 14. oktobra 1997.

         PRILOGA II
   Začasni seznam členov, ki so del sporazumov iz Priloge I in na katere se navezujejo členi 2 do 4 tega sporazuma

               (a)

               Določitev s strani države članice:

                           —

                           člen 3 Sporazuma med Pakistanom in Avstrijo ter člen 2a Memoranduma o soglasju med Pakistanom in Avstrijo, podpisanega v Islamabadu 27. septembra 2006,

                           —

                           člen III Sporazuma med Pakistanom in Bolgarijo,

                           —

                           člen III Sporazuma med Pakistanom in Češko,

                           —

                           člen 3 osnutka Sporazuma med Pakistanom in Dansko,

                           —

                           člen 2 Sporazuma med Pakistanom in Francijo,

                           —

                           člen 3 Sporazuma med Pakistanom in Nemčijo,

                           —

                           člen 3 Sporazuma med Pakistanom in Grčijo,

                           —

                           člen 3 Sporazuma med Pakistanom in Madžarsko,

                           —

                           člen II Sporazuma med Pakistanom in Italijo,

                           —

                           člen 3 Sporazuma med Pakistanom in Malto,

                           —

                           člen 4 osnutka Sporazuma med Pakistanom in Nizozemsko,

                           —

                           člen III Sporazuma med Pakistanom in Poljsko,

                           —

                           člen II Sporazuma med Pakistanom in Portugalsko,

                           —

                           člen III Sporazuma med Pakistanom in Romunijo,

                           —

                           člen 3 Sporazuma med Pakistanom in Španijo,

                           —

                           člen 3 osnutka Sporazuma med Pakistanom in Švedsko,

                           —

                           člen 4 Sporazuma med Pakistanom in Združenim kraljestvom.

               (b)

               Zavrnitev, preklic, začasni odvzem ali omejitev pooblastil ali dovoljenj:

                           —

                           člen 4 Sporazuma med Pakistanom in Avstrijo ter člen 2b Memoranduma o soglasju med Pakistanom in Avstrijo,

                           —

                           člen IV Sporazuma med Pakistanom in Bolgarijo,

                           —

                           člen IV Sporazuma med Pakistanom in Češko,

                           —

                           člen 4 osnutka Sporazuma med Pakistanom in Dansko,

                           —

                           člen 2 Sporazuma med Pakistanom in Francijo,

                           —

                           člen 4 Sporazuma med Pakistanom in Nemčijo,

                           —

                           člen 4 Sporazuma med Pakistanom in Grčijo,

                           —

                           člen 4 Sporazuma med Pakistanom in Madžarsko,

                           —

                           člen VIII Sporazuma med Pakistanom in Italijo,

                           —

                           člen 4 Sporazuma med Pakistanom in Luksemburgom,

                           —

                           člen 4 Sporazuma med Pakistanom in Malto,

                           —

                           člen 5 osnutka Sporazuma med Pakistanom in Nizozemsko,

                           —

                           člen IV Sporazuma med Pakistanom in Poljsko,

                           —

                           člen VIII Sporazuma med Pakistanom in Portugalsko,

                           —

                           člen IV Sporazuma med Pakistanom in Romunijo,

                           —

                           člen 4 Sporazuma med Pakistanom in Španijo,

                           —

                           člen 4 osnutka Sporazuma med Pakistanom in Švedsko,

                           —

                           člen 5 Sporazuma med Pakistanom in Združenim kraljestvom.

               (c)

               Varnost:

                           —

                           Dodatek D k Memorandumu o soglasju med Pakistanom in Avstrijo,

                           —

                           člen V Sporazuma med Pakistanom in Bolgarijo,

                           —

                           člen V Sporazuma med Pakistanom in Češko,

                           —

                           člen 16 osnutka Sporazuma med Pakistanom in Dansko,

                           —

                           člen 8 Sporazuma med Pakistanom in Grčijo,

                           —

                           člen 5 Sporazuma med Pakistanom in Madžarsko,

                           —

                           člen II Sporazuma med Pakistanom in Italijo,

                           —

                           člen 6 Sporazuma med Pakistanom in Luksemburgom,

                           —

                           člen 5 Sporazuma med Pakistanom in Malto,

                           —

                           Priloga II k potrjenemu zapisniku med Pakistanom in Nizozemsko z dne 25. marca 1997,

                           —

                           člen V Sporazuma med Pakistanom in Romunijo,

                           —

                           člen 5 Sporazuma med Pakistanom in Španijo,

                           —

                           člen 16 osnutka Sporazuma med Pakistanom in Švedsko.

               (d)

               Tarife za promet znotraj Evropske skupnosti:

                           —

                           člen 9 Sporazuma med Pakistanom in Avstrijo,

                           —

                           člen VIII Sporazuma med Pakistanom in Bolgarijo,

                           —

                           člen VIII Sporazuma med Pakistanom in Češko,

                           —

                           člen 11 osnutka Sporazuma med Pakistanom in Dansko,

                           —

                           člen 6 Sporazuma med Pakistanom in Francijo,

                           —

                           Priloga 4 k potrjenemu zapisniku, podpisanemu v Bonnu 12. novembra 1998, kot se začasno uporablja v okviru Sporazuma med Pakistanom in Nemčijo,

                           —

                           člen 13 Sporazuma med Pakistanom in Grčijo,

                           —

                           člen 9 Sporazuma med Pakistanom in Madžarsko,

                           —

                           člen VI Sporazuma med Pakistanom in Italijo,

                           —

                           člen 10 Sporazuma med Pakistanom in Luksemburgom,

                           —

                           člen 9 Sporazuma med Pakistanom in Malto,

                           —

                           člen 6 osnutka Sporazuma med Pakistanom in Nizozemsko,

                           —

                           člen VIII Sporazuma med Pakistanom in Poljsko,

                           —

                           člen VI Sporazuma med Pakistanom in Portugalsko,

                           —

                           člen IX Sporazuma med Pakistanom in Romunijo,

                           —

                           člen 9 Sporazuma med Pakistanom in Španijo,

                           —

                           člen 11 osnutka Sporazuma med Pakistanom in Švedsko,

                           —

                           člen 7 Sporazuma med Pakistanom in Združenim kraljestvom.

         PRILOGA III
   Seznam drugih držav, na katere se navezuje člen 2 tega sporazuma

               (a)

               Republika Islandija (v skladu s Sporazumom o Evropskem gospodarskem prostoru);

               (b)

               Kneževina Lihtenštajn (v skladu s Sporazumom o Evropskem gospodarskem prostoru);

               (c)

               Kraljevina Norveška (v skladu s Sporazumom o Evropskem gospodarskem prostoru);

               (d)

               Švicarska konfederacija (v skladu s Sporazumom med Evropsko skupnostjo in Švicarsko konfederacijo o zračnem prometu).


title: Sklep Sveta z dne 18. januarja 2010 o imenovanju dveh članov upravnega odbora Evropske agencije za kemikalije

text:
               22.1.2010

               SL

               Uradni list Evropske unije

               C 16/5

         SKLEP SVETA
   z dne 18. januarja 2010
   o imenovanju dveh članov upravnega odbora Evropske agencije za kemikalije
   2010/C 16/03
   SVET EVROPSKE UNIJE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije (1) in zlasti člena 79 Uredbe,
   ob upoštevanju naslednjega:

               (1)

               Člen 79 Uredbe (ES) št. 1907/2006 določa, da bi moral Svet za člane upravnega odbora Evropske agencije za kemikalije imenovati po enega predstavnika iz vsake države članice.

               (2)

               Svet je s Sklepom z dne 7. junija 2007 (2) imenoval 27 članov upravnega odbora Evropske agencije za kemikalije.

               (3)

               Svet je s Sklepom z dne 15. novembra 2007 (3) na zahtevo belgijske vlade imenoval novega belgijskega predstavnika v upravnem odboru.

               (4)

               Belgijska vlada je obvestila Svet o svoji nameri, da zamenja belgijskega predstavnika v upravnem odboru in podala predlog za imenovanje novega predstavnika, ki bi ga bilo treba imenovati za obdobje do 31. maja 2011.

               (5)

               Vlada Združenega kraljestva je obvestila Svet o svoji nameri, da zamenja britanskega predstavnika v upravnem odboru in podala predlog za imenovanje novega predstavnika, ki bi ga bilo treba imenovati za obdobje do 31. maja 2011 –

         SPREJEL NASLEDNJI SKLEP:
   Člen 1
   G. Helmut DE VOS, belgijski državljan, rojen 25. februarja 1978, se namesto g. Marca LEEMANSA imenuje za člana upravnega odbora Evropske agencije za kemikalije za obdobje od 23. januarja 2010 do 31. maja 2011.
   Člen 2
   G. Arwyn DAVIES, britanski državljan, rojen 17. januarja 1957, se namesto g. Johna ROBERTSA imenuje za člana upravnega odbora Evropske agencije za kemikalije za obdobje od 23. januarja 2010 do 31. maja 2011.
   Člen 3
   Ta sklep začne veljati na dan sprejetja.
   Člen 4
   Ta sklep se objavi v Uradnem listu Evropske unije.

      V Bruslju, 18. januarja 2010

            Za Svet

            Predsednica

         E. ESPINOSA

      (1)  UL L 396, 30.12.2006, str. 1. Popravljena različica v UL L 136, 29.5.2007, str. 3.

      (2)  UL C 134, 16.6.2007, str. 6.

      (3)  UL C 280, 23.11.2007, str. 2.


Sklep Evropskega parlamenta z dne 29. novembra 2007 o imenovanju Michela Cretina za člana Računskega sodišča (C6-0305/2007 - 2007/0814(CNS))


title: Sklep Komisije z dne 17. oktobra 1991 o Povezovalni skupini za starejše

text:
Avis juridique important

|

31991D0544

Official Journal L 296 , 26/10/1991 P. 0042 - 0044

SKLEP KOMISIJEz dne 17. oktobra 1991o Povezovalni skupini za starejše(91/544/EGS)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ker sta stalno izboljševanje življenjskih in delovnih razmer ter skladni razvoj gospodarstva cilja Evropske gospodarske skupnosti;ker je Evropski parlament sprejel Resolucijo z dne 18. februarja 1982 o položaju in težavah starejših oseb v Evropski skupnosti1, Resolucijo z dne 10. marca 1986 o storitvah za starejše2 in Resolucijo z dne 14. maja 1986 o ukrepih Skupnosti za izboljšanje položaja starejših oseb3;ker je Svet sprejel Sklep z dne 26. novembra 1990 o ukrepih Skupnosti za starejše osebe4;ker sedanja demografska gibanja kažejo povečanje deleža starejšega prebivalstva in posebno zelo starih ljudi; ker bo imel takšen potek resne gospodarske in družbene posledice, med drugim za trg zaposlovanja, socialno varnost in socialne izdatke;ker so izmenjava podatkov in izkušenj, pa tudi sodelovanje in posvetovanje med Komisijo, državami članicami in predstavniki starejših oseb o ukrepih, ki zadevajo starejše, pomembni za razvoj solidarnosti v Skupnosti;ker so ukrepi, ki naj bi se izvedli na ravni Skupnosti, namenjeni razširitvi vedenja o različnih vrstah ukrepov, ki se izvajajo v državah članicah na raznih ravneh, in njihovemu dopolnjevanju;ker Komisija v svojem sporočilu o starejših osebah predlaga, da se ustanovi Povezovalna skupina za starejše iz predstavnikov organizacij z evropsko usmeritvijo, ki delajo s starejšimi ljudmi in/ali zanje;ker je treba tej skupini podeliti status na podlagi pridobljenih izkušenj,SKLENILA:Člen 1Pri Komisiji se ustanovi Povezovalno skupino za starejše, v nadaljevanju "skupina".Člen 2Komisija se lahko posvetuje s skupino o vseh področjih v zvezi z zaščito interesov starejših oseb.Člen 31. Skupina je sestavljena iz predstavnikov organizacij z evropsko usmeritvijo, ustanovljenih v državah članicah, ki delajo s starejšimi osebami in zanje.2. Skupina je sestavljena iz 20 članov, katerih imena morajo organizacije, ki delajo v podporo starejših, predložiti na zahtevo Komisije.3. Te organizacije morajo predložiti dvakrat toliko imen, kolikor je število članov, ki jih imenuje Komisija. Vsaka organizacija lahko predloži deset imen.4. Organizacije, ki bodo povabljene, da predložijo imena, so navedene v Prilogi k temu sklepu.Člen 41. Člane skupine imenuje Komisija.2. Nadomestni člani so imenovani pod enakimi pogoji kakor polnopravni člani in v enakem številu. Nadomestni član samodejno nadomešča polnopravnega člana, če je slednji odsoten ali zadržan.3. Sedeži so dodeljeni na naslednji način:- Usklajevalni odbor upokojenih delavcev Evropske konfederacije sindikatov: 5 sedežev- Eurag - Evropska federacija za blaginjo starejših oseb: 5 sedežev- Eurolink Age: 5 sedežev- Fiapa - Mednarodna federacija združenj starejših oseb: 5 sedeževČlen 51. Mandat članov skupine je 18 mesecev in se lahko dvakrat podaljša.2. Ko se članom skupine mandat izteče, ostanejo na položaju, dokler ni sprejeta odločitev o njihovi zamenjavi ali podaljšanju mandata.3. Mandat člana skupine se konča pred njegovih iztekom, če član odstopi, konča svoje članstvo v organizaciji ali organu, ki ga zastopa, ali če umre.4. Mandat člana lahko preneha tudi, če organizacija ali ustanova, ki jo zastopa, zahteva njegovo zamenjavo.Če člana skupine zamenjajo pred iztekom njegovega mandata, je za preostanek mandata zamenjan v skladu s postopkom, določenim v členu 3.5. Člani skupine ne prejemajo nobenega plačila.Člen 6Seznam polnopravnih in nadomestnih članov objavi Komisija v Uradnem listu Evropskih skupnosti v informativne namene.Člen 71. Skupina izvoli predsednika za obdobje 18 mesecev z dvotretjinsko večino prisotnih članov. Če v šestih tednih od datuma uvodnega zasedanja ni dosežena dvotretjinska večina, Komisija prevzame predsedstvo za obdobje mandata skupine.2. Skupina lahko ustanovi podskupine.Člen 81. Skupina se sestane v prostorih Komisije, ko jo ta skliče. Sestane se najmanj dvakrat na leto in dodatno na zahtevo dveh tretjin članov skupine.2. Predstavniki oddelkov Komisije, ki jih zadeva delo skupine, sodelujejo na njenih sestankih in na sestankih delovnih teles skupine.3. V nujnih primerih lahko skupina na svojo pobudo ali na zahtevo Komisije sprejme mnenja s pisnim postopkom v skladu z dogovori, določenimi v pravilih skupine.Člen 9Komisija zagotovi tajniške storitve za delo skupine in njenih podskupin.Člen 101. Skupina lahko povabi katero koli osebo, posebej pristojno za področje, ki je na dnevnem redu, da sodeluje pri njenem delu kot strokovnjak.Strokovnjaki sodelujejo pri delu, za katero so bili povabljeni.2. Skupina lahko povabi predstavnike poklicnih združenj, ki jih zadeva zlasti točka na dnevnem redu, da sodelujejo pri njenem delu kot opazovalci. Opazovalci sodelujejo pri delu, za katero so bili povabljeni.3. Komisija lahko povabi osebe, ki so posebej pristojne za zadeve v zvezi s starejšimi osebami, da sodelujejo pri delu skupine pod pogoji, določenimi v odstavku 1.Člen 111. Razprave skupine se nanašajo na zahteve za mnenja, ki jih je prejela od Komisije. O njih se ne glasuje.2. Kadar Komisija zaprosi skupino za mnenje, lahko postavi rok, do katerega mora biti mnenje dano.3. Mnenja, ki jih izrazijo zastopane organizacije, se zabeležijo v zapisniku.4. Če zahtevano mnenje temelji na soglasnem dogovoru s skupino, ta pripravi skupne sklepe in jih priloži zapisniku.Člen 12Skupina se lahko po posvetovanju s Komisijo na lastno pobudo odloči, da pripravi osnutek mnenja, če takšno ravnanje odobri dvotretjinska večina prisotnih članov.Člen 13Brez poseganja v določbe člena 214 Pogodbe so člani skupine zavezani, da ne razkrivajo podatkov, do katerih so prišli med delom v skupini, njenem uradu ali njenih delovnih skupinah, če jih Komisija obvesti, da se zahtevano mnenje ali postavljeno vprašanje nanaša na zaupno zadevo.V tem primeru se sestankov udeležijo samo člani skupine in predstavniki oddelkov Komisije.Člen 14Ta sklep začne veljati 17. oktobra 1991.V Bruslju, 17. oktobra 1991Za KomisijoVasso PAPANDREOUČlan Komisije______________________________PRILOGANaslednja telesa so povabljena, da predložijo imena kandidatov za članstvo v Skupini za zvezo:- Usklajevalni odbor upokojenih delavcev Evropske konfederacije sindikatov- Eurag - Evropska federacija za blaginjo starejših oseb- Eurolink Age- Fiapa - Mednarodna federacija združenj starejših oseb____________________________1) UL C 66, 15.3.1982, str. 71.2) UL C 88, 14.4.1986, str. 17.3) UL C 148, 16.6.1986, str. 61.4) UL L 28, 2.2.1991, str. 29.


title: 2012/426/SZVP: Sklep Političnega in varnostnega odbora EUCAP NESTOR/1/2012 z dne 17. julija 2012 o imenovanju vodje misije Evropske unije za krepitev regionalnih pomorskih zmogljivosti v državah Afriškega roga (EUCAP NESTOR)

text:
               25.7.2012

               SL

               Uradni list Evropske unije

               L 198/16

         SKLEP POLITIČNEGA IN VARNOSTNEGA ODBORA EUCAP NESTOR/1/2012
   z dne 17. julija 2012
   o imenovanju vodje misije Evropske unije za krepitev regionalnih pomorskih zmogljivosti v državah Afriškega roga (EUCAP NESTOR)
   (2012/426/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2012/389/SZVP z dne 16 julija 2012 o misiji Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) (1) in zlasti člena 9(1) Sklepa,
   ob upoštevanju naslednjega:

               (1)

               Politični in varnostni odbor je na podlagi člena 9(1) Sklepa 2012/389/SZVP pooblaščen, da v skladu s členom 38 Pogodbe sprejema ustrezne odločitve v zvezi z izvajanjem političnim nadzorom in strateškim vodenjem misije Evropske unije za krepitev regionalnih pomorskih zmogljivosti v državah Afriškega roga (EUCAP NESTOR), vključno z odločitvijo o imenovanju vodje misije.

               (2)

               Visoki predstavnik Unije za zunanje zadeve in varnostno politiko je predlagal, da se za vodjo misije EUCAP NESTOR od 17. junija 2012 imenuje Jacques LAUNAY –

         SPREJEL NASLEDNJI SKLEP:
   Člen 1
   Jacques LAUNAY se imenuje za vodjo misije Evropske unije za krepitev regionalnih pomorskih zmogljivosti v državah Afriškega roga (EUCAP NESTOR) od 17. julija. 2012.
   Člen 2
   Ta sklep začne veljati na dan sprejetja.

      V Bruslju, 17. julija 2012

            Za Politični in varnostni odbor

            Predsednik

         O. SKOOG

      (1)  UL L 187, 17.7.2012, str. 40.


title: Sklep Sveta z dne 18. novembra 2002 o pooblastilu državam članicam, da v interesu Skupnosti ratificirajo ali pristopijo k Mednarodni konvenciji o odgovornosti in nadomestilu škode v zvezi s prevozom nevarnih in zdravju škodljivih snovi po morju, 1996 (Konvencija HNS)

text:
Pomembno pravno obvestilo

|

32002D0971

Uradni list L 337 , 13/12/2002 str. 0055 - 0056

		Sklep Svetaz dne 18. novembra 2002o pooblastilu državam članicam, da v interesu Skupnosti ratificirajo ali pristopijo k Mednarodni konvenciji o odgovornosti in nadomestilu škode v zvezi s prevozom nevarnih in zdravju škodljivih snovi po morju, 1996 (Konvencija HNS)(2002/971/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 61(c), člena 67(1) in člena 300(2) Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju naslednjega:(1) Cilj Mednarodne konvencije o odgovornosti in nadomestilu škode v zvezi s prevozom nevarnih in zdravju škodljivih snovi po morju, 1996 (v nadaljevanju "Konvencija HNS"), je, zagotoviti primerno, hitro in učinkovito nadomestilo škode osebam, ki so utrpele škodo, ki so jo med prevozom po morju povzročila razlitja nevarnih in zdravju škodljivih snovi. Konvencija HNS zapolnjuje pomembno vrzel v mednarodni ureditvi odgovornosti pri onesnaženju morja.(2) Členi 38, 39 in 40 Konvencije HNS vplivajo na sekundarno zakonodajo Skupnosti o pristojnosti ter priznavanju in izvrševanju sodb iz Uredbe Sveta (ES) št. 44/2001 z dne 22. decembra 2000 o pristojnosti ter priznavanju in izvrševanju sodb v civilnih in gospodarskih zadevah [3].(3) Iz tega sledi, da ima Skupnost izključno pristojnost v zvezi s členi 38, 39 in 40 Konvencije HNS v smislu vpliva Konvencije na določbe iz Uredbe (ES) št. 44/2001. Države članice ohranijo svojo pristojnost nad zadevami, zajetimi v navedeni konvenciji, ki ne vplivajo na pravo Skupnosti.(4) Po Konvenciji HNS so njene pogodbenice lahko samo suverene države; kratkoročno gledano ni predvidena obnovitev pogajanj v zvezi z upoštevanjem tozadevne pristojnosti Skupnosti. Zatorej zaenkrat ni mogoče, da bi Skupnost ratificirala ali pristopila h Konvenciji HNS, in tudi ni nobenih izgledov, da bo to mogoče v bližnji prihodnosti.(5) Konvencija HNS je izredno pomembna glede na interese Skupnosti in njenih držav članic, saj uvaja boljšo zaščito žrtev po mednarodnih pravilih o odgovornosti za onesnaženje morja, skladno s Konvencijo Združenih narodov o pravu morja iz leta 1982.(6) Bistvena pravila sistema, ki jih je uvedla Konvencija HNS, so v mednarodni pristojnosti držav članic in samo določbe o pristojnosti ter priznavanju in izvrševanju sodb so v izključni pristojnosti Skupnosti. Glede na tematiko in cilj Konvencije HNS ni mogoče ločiti sprejema določb Konvencije, ki so v pristojnosti Skupnosti, od določb, ki so v pristojnosti držav članic.(7) Svet mora zato v interesu Skupnosti pooblastiti države članice za ratifikacijo ali pristop h Konvenciji HNS skladno s pogoji tega sklepa.(8) Države članice morajo v interesu Skupnosti v razumnem času zaključiti ustrezne postopke za ratifikacijo Konvencije HNS ali pristop h Konvenciji HNS. Države članice morajo izmenjati informacije o tem, kako daleč so postopki ratifikacije ali pristopa, da se pripravi deponiranje njihovih instrumentov ratifikacije Konvencije ali pristopa h Konvenciji.(9) Združeno kraljestvo in Irska sodelujeta pri sprejetju in uporabi tega sklepa.(10) Skladno s členoma 1 in 2 Protokola o stališču Danske, ki je priložen k Pogodbi o Evropski uniji in k Pogodbi o ustanovitvi Evropske skupnosti, Danska ne sodeluje pri sprejetju tega sklepa, ki zanjo ne velja, niti ni zavezana k njeni uporabi –SPREJEL NASLEDNJI SKLEP:Člen 11. Brez poseganja v obstoječo pristojnost Evropske skupnosti na zadevnem področju Svet s tem pooblašča države članice, da v interesu Skupnosti ratificirajo ali pristopijo h Konvenciji HNS, skladno s pogoji, navedenimi v naslednjih členih.2. Besedilo Konvencije HNS je priloženo k temu sklepu.3. V tem sklepu izraz "država članica" pomeni vse države članice z izjemo Danske.Člen 2Ob ratifikaciji ali pristopu h Konvenciji HNS države članice dajo naslednjo izjavo:"Sodbe sodišča ( [4]…) o zadevah, ki jih ureja Konvencija, se priznajo in izvršijo v ( [5]…) skladu z ustreznimi zadevnimi predpisi Skupnosti. [6]Člen 31. Države članice sprejmejo potrebne ukrepe, da v razumnem času deponirajo instrumente ratifikacije Konvencije HNS ali pristopa h Konvenciji HNS pri generalnem sekretarju Mednarodne pomorske organizacije in, če je mogoče, pred 30. junijem 2006.2. Države članice pred 30. junijem 2004 obvestijo Svet in Komisijo o predvidenem datumu zaključka svojih postopkov ratifikacije ali pristopa.3. Države članice si morajo prizadevati za izmenjavo informacij o stanju postopkov ratifikacije ali pristopa.Člen 4Ob ratifikaciji ali pristopu h Konvenciji HNS države članice pisno obvestijo generalnega sekretarja Mednarodne pomorske organizacije o opravljeni ratifikaciji ali pristopu skladno s tem sklepom.Člen 5Države članice ob prvi priložnosti storijo vse, kar je v njihovi moči, da zagotovijo, da se Konvencija HNS spremeni tako, da omogoči Skupnosti, da postane pogodbena stranka Konvencije HNS.V Bruslju, 18. novembra 2002Za SvetPredsednikP. S. Møller[1] UL C 51 E, 26.2.2002, str. 370.[2] Mnenje, podano 11. junija 2002 (še ni objavljeno v Uradnem listu).[3] UL L 12, 16.1.2001, str. 1.[4] Vse države članice, za katere se uporablja ta sklep, z izjemo države članice, ki da izjavo, in Danske.[5] Država članica, ki daje izjavo.[6] Trenutno so ta pravila določena z Uredbo (ES) št. 44/2001."--------------------------------------------------


title: Sklep Sveta (SZVP) 2015/972 z dne 22. junija 2015 o začetku vojaške operacije Evropske unije v južnem delu osrednjega Sredozemlja (EUNAVFOR MED)

text:
               23.6.2015

               SL

               Uradni list Evropske unije

               L 157/51

         SKLEP SVETA (SZVP) 2015/972
   z dne 22. junija 2015
   o začetku vojaške operacije Evropske unije v južnem delu osrednjega Sredozemlja (EUNAVFOR MED)
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 42(4) in člena 43(2) Pogodbe,
   ob upoštevanju Sklepa Sveta (SZVP) 2015/778 z dne 18. maja 2015 o vojaški operaciji Evropske unije v južnem delu osrednjega Sredozemlja (EUNAVFOR MED) (1) in zlasti člena 5 Sklepa,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 18. maja 2015 sprejel Sklep (SZVP) 2015/778.

               (2)

               Na priporočilo poveljnika operacije bi bilo treba EUNAVFOR MED začeti 22. junija 2015.

               (3)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska zato ne sodeluje pri sprejetju tega sklepa, ki je ne zavezuje in se zanjo ne uporablja, ter ne sodeluje pri financiranju te operacije –

         SPREJEL NASLEDNJI SKLEP:
   Člen 1
   Odobrijo se operativni načrt in pravila delovanja v zvezi z vojaško operacijo Evropske unije v južnem delu osrednjega Sredozemlja (EUNAVFOR MED).
   Člen 2
   1.   EUNAVFOR MED se začne 22. junija 2015.
   2.   V skladu s členom 2(3) Sklepa (SZVP) 2015/778, Svet ob upoštevanju morebitnih veljavnih resolucij Varnostnega sveta ZN in privolitve zadevnih obalnih držav, oceni ali so izpolnjeni pogoji za prehod s prve faze operacije. Ob upoštevanju te ocene Sveta in v skladu s členom 6(1) Sklepa (SZVP) 2015/778 je Politični in varnostni odbor pooblaščen, da določi, kdaj se preide med različnimi fazami operacije.
   Člen 3
   Ta sklep začne veljati na dan sprejetja.

      V Luxembourgu, 22. junija 2015

            Za Svet

            Predsednica

         F. MOGHERINI

      (1)  UL L 122, 19.5.2015, str. 31.


title: 2004/513/ES:Sklep Sveta z dne 2. junija 2004 o sklenitvi Okvirne konvencije SZO o nadzoru tobaka

text:
               15.6.2004

               SL

               Uradni list Evropske unije

               L 213/8

         SKLEP SVETA
   z dne 2. junija 2004
   o sklenitvi Okvirne konvencije SZO o nadzoru tobaka
   (2004/513/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti členov 95, 133 in 152, v povezavi s prvim stavkom prvega pododstavka člena 300(2) in prvega pododstavka člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Komisija se je v imenu Skupnosti pogodila o Okvirni konvenciji o nadzoru tobaka pod pokroviteljstvom Svetovne zdravstvene organizacije (SZO).

               (2)

               Ta konvencija je bila podpisana v imenu Evropske skupnosti 16. junija 2003, ob upoštevanju njene morebitne kasnejše sklenitve, v skladu z odločitvijo Sveta z dne 2. junija 2003.

               (3)

               To konvencijo je treba odobriti.

               (4)

               Tako Skupnost kot njene države članice so pristojne na področjih, ki ji zajema Konvencija. Zato je zaželeno, da Skupnost in njene države članice postanejo istočasno pogodbenice zaradi skupnega izpolnjevanja obveznosti, določenih v Konvenciji, in zaradi skupnega uveljavljanja pravic, ki jih ta podeljuje, v primerih deljene pristojnosti, z namenom zagotoviti enotno uporabo Konvencije –

         SKLENIL:
   Člen 1
   Okvirna konvencija SZO o nadzoru tobaka se odobri v imenu Skupnosti.
   Besedilo Konvencije je priloženo k temu sklepu kot Priloga I.
   Člen 2
   Predsednik Sveta je pooblaščen za imenovanje osebe, ki je pristojna, da v imenu Evropske skupnosti deponira listino o odobritvi, predvideno v členu 35 Konvencije, z namenom izraziti soglasje Skupnosti glede sprejema obveznosti iz te konvencije in podati izjavo iz Priloge II k temu sklepu, skupaj z izjavo o razlagi iz Priloge III k temu sklepu.

      V Luksemburgu, 2. junija 2004

            Za Svet

            Predsednik

         M. MARTIN

      (1)  Mnenje z dne 21. aprila 2004 (še ni objavljeno v Uradnem listu).
   PRILOGA I

      Okvirna konvencija SZO o nadzoru tobaka
       (1)

      (1)  Verodostojno besedilo konvencije je sestavljeno v angleškem, francoskem in španskem jeziku in objavljeno v Uradnem listu Evropske unije.
   PRILOGA II

      Izjava Evropske skupnosti v skladu s členom 35(3) Okvirne konvencije SZO o nadzoru tobaka
       (1)

      (1)  Verodostojno besedilo izjave je sestavljeno v angleškem, francoskem in španskem jeziku in objavljeno v Uradnem listu Evropske unije.
   PRILOGA III
   Izjava o razlagi, ki jo bo podala Skupnost (1)

      (1)  Verodostojno besedilo izjave je sestavljeno v angleškem, francoskem in španskem jeziku in objavljeno v Uradnem listu Evropske unije.


title: Sklep Sveta z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda

text:
Pomembno pravno obvestilo

|

32002D0192

Uradni list L 064 , 07/03/2002 str. 0020 - 0023

		Sklep Svetaz dne 28. februarja 2002o prošnji Irske, da sodeluje pri izvajanju nekaterih določb schengenskega pravnega reda(2002/192/ES)SVET EVROPSKE UNIJE JE –ob upoštevanju člena 4 Protokola o vključitvi schengenskega pravnega reda v okvir Evropske unije, ki je priloga k Pogodbi o Evropski uniji in Pogodbi o ustanovitvi Evropske skupnosti (v nadaljevanju "Schengenski protokol"),ob upoštevanju prošnje irske vlade, ki jo je izrazila v pismih predsedniku Sveta z dne 16. junija 2000 in 1. novembra 2001, za sodelovanje v nekaterih določbah schengenskega pravnega reda , kakor navajata ti dve pismi,ob upoštevanju mnenja Komisije z dne 14. septembra 2000 o prošnji,ob upoštevanju naslednjega:(1) Irska ima poseben položaj v zvezi z zadevami, ki jih zajema naslov IV tretjega dela Pogodbe o ustanovitvi Evropske skupnosti, kakor je priznan v Protokolu o stališču Združenega kraljestva in Irske ter Protokolu o uporabi nekaterih vidikov člena 14 Pogodbe o ustanovitvi Evropske skupnosti za Združeno kraljestvo in Irsko, ki sta z Amsterdamsko pogodbo priložena Pogodbi o Evropski uniji in Pogodbi o ustanovitvi Evropske skupnosti.(2) Schengenski pravni red je bil zasnovan in deluje kot celovit skupek, ki ga v celoti sprejmejo in uporabljajo vse države, ki podpirajo načelo odprave osebnih kontrol na skupnih mejah.(3) Schengenski protokol predvideva možnost za sodelovanje Irske pri nekaterih določbah schengenskega pravnega reda ob upoštevanju navedenega posebnega položaja Irske.(4) Irska bo prevzela obveznosti države članice, ki izhajajo iz členov Schengenske konvencije iz leta 1990, navedene v tem sklepu.(5) Ob upoštevanju zgoraj omenjenega posebnega položaja Irske na podlagi tega sklepa Irska ne bo uporabljala tistih določb Konvencije o izvajanju Schengenskega sporazuma z 14. junija 1985, podpisane leta 1990 (v nadaljevanju "Schengenska konvencija"), ki se nanašajo na meje.(6) Upoštevaje resnost zadev, ki jih obravnavata člena 26 in 27 Schengenske konvencije, bo Irska uporabljala ta člena, skupaj z ukrepi iz tega sklepa, ki so njuna nadgradnja.(7) Irska je zaprosila za uporabo vseh določb schengenskega pravnega reda v zvezi z vzpostavitvijo in delovanjem schengenskega informacijskega sistema (v nadaljevanju "SIS"), razen določb o razpisih ukrepov iz člena 96 Schengenske konvencije in preostalih določb v zvezi s temi razpisi ukrepov.(8) Svet je mnenja, da mora vsakršna delna uporaba schengenskega pravnega reda s strani Irske upoštevati celovitost področij, ki sestavljajo celoto tega pravnega reda .(9) Svet zato priznava pravico Irske, da v skladu s členom 4 Schengenskega protokola zaprosi za delno uporabo, in hkrati opozarja, da je treba preveriti vpliv take uporabe določb v zvezi z vzpostavitvijo in delovanjem SIS s strani Irske na interpretacijo drugih pomembnih določb schengenskega pravnega reda in njegovih finančnih posledic.(10) Upoštevan je bil postopek iz člena 2(1) Sporazuma, ki ga je Svet Evropske unije sklenil z Republiko Islandijo in Kraljevino Norveško o določitvi pravic in obveznosti med Irsko in Združenim kraljestvom Velike Britanije in Severne Irske na eni ter Republiko Islandijo in Kraljevino Norveško na drugi strani na tistih področjih schengenskega pravnega reda, ki veljajo za te države [1] –SKLENIL:Člen 1Irska uporablja naslednje določbe schengenskega pravnega reda:(a) v zvezi z določbami Schengenske konvencije, njeno pripadajočo sklepno listino in skupnimi izjavami:(i) člena 26 in 27;člen 39;člen 44;člena 46 in 47, razen 47(2)(c);členi od 48 do 51;člena 52 in 53;členi od 54 do 58;člen 59;členi od 61 do 66;členi od 67 do 69;členi od 71 do 73;člena 75 in 76;členi od 126 do 130, v kolikor se nanašajo na določbe, pri katerih Irska sodeluje na podlagi tega pododstavka;Skupna izjava 3 k Sklepni listini o členu 71(2);(ii) naslednje določbe v zvezi s schengenskim informacijskim sistemom, v kolikor se ne nanašajo na člen 96:člen 92;členi od 93 do 95;členi od 97 do 100;člen 101, razen odstavka 2;členi od 102 do 108;členi od 109 do 111, v zvezi z osebnimi podatki, vpisanimi v nacionalnem delu SIS Irske;člena 112 in 113;člen 114, v zvezi z osebnimi podatki, vpisanimi v nacionalnem delu SIS Irske;členi od 115 do 118;(iii) druge določbe v zvezi s schengenskim informacijskim sistemom:člen 119;(b) v zvezi z določbami sporazumov o pristopu k Schengenski konvenciji, njihovimi sklepnimi listinami in skupnimi izjavami:(i) Sporazum, podpisan dne 27. novembra 1990, o pristopu Italijanske republike: člen 4;(ii) Sporazum, podpisan dne 25. junija 1991, o pristopu Kraljevine Španije: člen 4 in Sklepna listina, del III, izjava 2;(iii) Sporazum, podpisan dne 25. junija 1991, o pristopu Portugalske republike: členi 4, 5 in 6;(iv) Sporazum, podpisan dne 6. novembra 1992, o pristopu Helenske republike: členi 3, 4 in 5 in Sklepna listina, del III, izjava 2;(v) Sporazum, podpisan dne 28. aprila 1995, o pristopu Republike Avstrije: člen 4;(vi) Sporazum, podpisan dne 19. decembra 1996, o pristopu Kraljevine Danske: člena 4 in 6 in Sklepna listina, del II, skupna izjava 3;(vii) Sporazum, podpisan dne 19. decembra 1996, o pristopu Republike Finske: člena 4 in 5 in Sklepna listina, del II, skupna izjava 3;(viii) Sporazum, podpisan dne 19. decembra 1996, o pristopu Kraljevine Švedske: člena 4 in 5 in Sklepna listina, del II, skupna izjava 3;(c) v zvezi z določbami naslednjih sklepov Izvršnega odbora, ustanovljenega s Schengensko konvencijo, kolikor se nanašajo na določbe, katere Irska uporablja na podlagi pododstavka (a):(i) SCH/Com-ex (93) 14 (o izboljšanju praktičnega sodelovanja med pravosodnimi organi za boj proti prometu s prepovedanimi drogami);SCH/Com-ex (94) 28 rev (potrdilo iz člena 75 za prevoz narkotikov in/ali opojnih snovi);SCH/Com-ex (98) 26 def (o ustanovitvi Stalnega odbora Schengenske konvencije), ob upoštevanju notranje ureditve, ki določa modalitete sodelovanja irskih strokovnjakov na potovanjih skupin strokovnjakov pod okriljem ustrezne delovne skupine Sveta;SCH/Com-ex (98) 51 rev 3 (čezmejno policijsko sodelovanje na področju preprečevanja in odkrivanja kriminala, kadar je potrebno);SCH/Com-ex (98) 52 (smernice za čezmejno policijsko sodelovanje);SCH/Com-ex (99) 1 rev 2 (situacija na področju drog);SCH/Com-ex (99) 6 (telekomunikacije);SCH/Com-ex (99) 8 rev 2 (plačilo informatorjem);SCH/Com-ex (99) 11 rev 2 (sporazum o sodelovanju v postopkih v zvezi s cestnoprometnimi prekrški);SCH/Com-ex (99) 18 (izboljšanje policijskega sodelovanja pri preprečevanju in odkrivanju kriminala);(ii) SCH/Com-ex (97) 2 rev 2 (o rezultatih javnega razpisa za preliminarno študijo za SIS II);SCH/Com-ex (97) 18 (prispevki Norveške in Islandije k operativnim stroškom CCIS);SCH/Com-ex (97) 24 (razvoj SIS);SCH/Com-ex (97) 35 (Finančne uredbe C-SIS);SCH/Com-ex (98) 11 (C-SIS s 15/18 priključki);SCH/Com-ex (99) 5 (priročnik Sirene);(d) v zvezi z določbami naslednjih izjav Izvršnega odbora, ustanovljenega s Schengensko konvencijo, kolikor se nanašajo na določbe, katere Irska uporablja na podlagi pododstavka (a):(i) SCH/Com-ex (96) decl 6 rev 2 (izjava o izročitvi);(i) SCH/Com-ex (97) decl 13 rev 2 (ugrabitve mladoletnikov);SCH/Com-ex (99) decl 2 rev (struktura SIS).Člen 21. Pristojno ministrstvo, omenjeno v določbi člena 65(2) Schengenske konvencije je za Irsko Ministrstvo za pravosodje, enakost in reformo zakonodaje.2. Irska uporablja naslednje akte Sveta :(a) Sklep 2000/586/PNZ z 28. septembra 2000 o vzpostavitvi postopka za spremembo členov 40(4) in (5), 41(7) in 65(2) Konvencije o izvajanju Schengenskega sporazuma z dne 14. junija 1985 o postopni odpravi kontrol na skupnih mejah [2], kolikor se ta sklep nanaša na člen 65(2) Konvencije iz leta 1990;(b) Direktivo 2001/40/ES z 28. maja 2001 o medsebojnem priznavanju odločb o izgonu državljanov tretjih držav [3];(c) Direktivo 2001/51/ES z 28. junija 2001 o dopolnitvi določb člena 26 Konvencije o izvajanju Schengenskega sporazuma z 14. junija 1985 [4].Člen 3Delegacija v skupnem nadzornem organu, ustanovljenem po členu 115 Schengenske konvencije, ki zastopa nacionalni nadzorni organ Irske, ni upravičena do sodelovanja v postopkih glasovanja v skupnem nadzornem organu o zadevah v zvezi z uporabo ali razvijanjem določb schengenskega pravnega reda, v katerih Irska ne sodeluje.Člen 41. Brez poseganja v člen 6(3) se s sklepom Sveta uveljavijo določbe iz člena 1 med Irsko in državami članicami ter drugimi državami, za katere so bile navedene določbe že uveljavljene, ko so izpolnjeni pogoji za izvajanje teh določb v vseh državah članicah in drugih državah. Svet lahko odloči, da se glede na področja določijo različni dnevi uveljavitve.2. Preden se v skladu z odstavkom 1 uveljavijo določbe iz člena 1, Svet odloči o podrobni pravni in tehnični ureditvi, vključno z določbami o varstvu podatkov, glede z uporabo določb iz člena 1(a)(ii) in (iii), (c)(ii) in (d)(ii) s strani Irske.3. Odločitve po odstavkih 1 in 2 sprejme Svet s soglasjem svojih članov, kakor navaja člen 1 Schengenskega protokola, ter predstavnika vlade Irske. Predstavnik vlade Združenega kraljestva prav tako sodeluje pri sklepih Sveta po tem členu.Člen 51. Irsko zavezujejo naslednji akti Sveta:(a) Sklep 1999/323/ES z 3. maja 1999 o vzpostavitvi finančne uredbe za urejanje proračunskih vidikov, po katerih Generalni sekretar Sveta upravlja pogodbe sklenjenih v imenu določenih držav članic in se nanašajo na namestitev in delovanje "Strežnika za pomoč uporabnikom" Upravljalne enote in II. faze omrežja Sirene [5], in njegove morebitne spremembe;(b) Sklep 2000/265/ES z 27. marca 2000 o vzpostavitvi finančne uredbe za urejanje proračunskih vidikov upravljanja pogodb s strani namestnika generalnega sekretarja Sveta, sklenjenih v imenu nekaterih držav članic v zvezi s postavitvijo in delovanjem komunikacijske infrastrukture za schengensko okolje "Signet" [6], in njegove morebitne spremembe;(c) Sklep 2000/777/ES s 1. decembra 2000 o uporabi schengenskega pravnega reda na Danskem, Finskem in Švedskem ter v Islandiji in na Norveškem [7];(d) Uredba (ES) št. 2424/2001 z 6. decembra 2001 o razvoju druge generacije schengenskega informacijskega sistema (SIS II) [8];(e) Sklep (ES) 2001/886/PNZ z dne 6. decembra 2001 o razvoju druge generacije schengenskega informacijskega sistema (SIS II) [9].2. Irska nosi vse stroške, povezane s tehnično izvedbo njenega delnega sodelovanja pri delovanju SIS.Člen 61. Ta sklep se objavi v Uradnem listu Evropskih skupnosti.Učinkovati začne 1. aprila 2002.2. Od dne sprejetja tega sklepa se šteje, da je Irska po členu 5 Schengenskega protokola nepreklicno obvestila predsednika Sveta, da želi sodelovati v vseh predlogih in pobudah za razvijanje schengenskega pravnega reda iz člena 1.3. Ukrepi, ki so bili sprejeti na osnovi schengenskega pravnega reda iz člena 1 pred sprejetjem sklepa Sveta iz člena 4(1), vključno z ukrepi iz člena 2(2)(a) do (c), začnejo na Irskem učinkovati na datum ali datume, ki jih Svet na podlagi člena 4 določi za začetek izvajanja pravnega reda iz člena 1 za Irsko, razen če sam ukrep ne predvideva poznejšega datuma.V Bruslju, 28. februarja 2002Za SvetPredsednikA. Acebes Paniagua[1] UL L 15, 20.1.2000, str. 2.[2] UL L 248, 3.10.2000, str. 1.[3] UL L 149, 2.6.2001, str. 34.[4] UL L 187, 10.7.2001, str. 45.[5] UL L 123, 15.5.1999, str. 51.[6] UL L 85, 6.4.2000, str. 12. Sklep, kakor je bila nazadnje spremenjen s Sklepom 2000/664/ES (UL L 278, 31.10.2000, str. 24).[7] UL L 309, 9.12.2000, str. 24.[8] UL L 328, 13.12.2001, str. 4.[9] UL L 328, 13.12.2001, str. 1.--------------------------------------------------